[bookmark: OLE_LINK1][bookmark: _GoBack]PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

	1. Pripravovaný právny predpis:

	Návrh vyhlášky Úradu pre územné plánovanie a výstavbu Slovenskej republiky, ktorou sa mení a dopĺňa vyhláška Úradu pre územné plánovanie a výstavbu Slovenskej republiky č. 392/2023 Z. z. o obsahu a spôsobe spracovania územnoplánovacej dokumentácie a o územnoplánovacích podkladoch a všeobecných požiadavkách na priestorové usporiadanie územia a funkčné využívanie územia.


	2. Základné ciele právnej úpravy:

Cieľom je spresnenie obsahu jednotlivých stupňov územnoplánovacej dokumentácie. Navrhovaná úprava má za cieľ tiež zosúladiť terminológiu s aplikačnou praxou a tiež odstrániť interpretačné nejasnosti identifikované na základe aplikačnej praxe. 

	3. Zhodnotenie súčasného stavu:

Vyhláška č. 392/2023 Z. z. upravuje obsah a spôsob spracovania územnoplánovacej dokumentácie a územnoplánovacích podkladov. Upravuje najmä druhy územnoplánovacej dokumentácie a územnoplánovacích podkladov, obsahové náležitosti jednotlivých druhov územnoplánovacej dokumentácie, požiadavky na jej textovú a grafickú časť a spôsob ich spracovania. Zároveň vymedzuje podrobnosti o členení a obsahu jednotlivých častí územnoplánovacej dokumentácie tak, aby bola zabezpečená jednotnosť pri jej spracovaní a používaní v praxi. Vyhláška predstavuje základný vykonávací predpis upravujúci obsahovú stránku územnoplánovacej dokumentácie podľa § 39 ods. 1 písm. b) zákona č. 200/2022 Z. z. o územnom plánovaní v znení neskorších predpisov.

4. Spôsob zapojenia verejnosti do prípravy právneho predpisu:


	Verejnosť sa môže zapojiť do prípravy právneho predpisu formou zasielania odôvodnených podnetov a návrhov v intenciách vecného zamerania podľa bodu 2 prostredníctvom právneho a informačného portálu Slov-Lex v termíne do 01. júna 2026.

	
Kontaktné údaje: 
Úrad pre územné plánovanie a výstavbu Slovenskej republiky
Tomášikova 14366/64A
831 04 Bratislava
email: tomas.pavelka@stavebnyurad.gov.sk 


	5. Predpokladaný termín začatia pripomienkového konania: október 2026

	



